पीएम मोदी की राष्ट्रनीति राजनीति से ऊपर: सुखबीर
चंडीगढ़। पीएमनरेंद्र मोदी की पाकिस्तान यात्रा का स्वागत करते हुए डिप्टी सीएम सुखबीर बादल ने कहा है कि यह दोनों देशों के बीच बातचीत की सार्थक पहल है और स्पष्ट करता है कि पीएम की राष्ट्रनीति राजनीति से ऊपर है। उन्होंने पीएम से अपील की कि वह पाकिस्तान के पीएम नवाज शरीफ से करतारपुर साहिब में कॉरिडोर स्थापित करने की अपील करें।
बादल ने कहा, गुरु नानक देव जी से संबंधित गुरद्वारा साहिब भारतीय सीमा से केवल दो किलोमीटर की दूरी पर है। इसके अलावा सुखबीर बादल ने सिख श्रद्धालुओं को वीजा की समस्या पर बोलते हुए कहा कि पाकिस्तान सरकार और पीएम से अपील की कि वह श्रद्धालुओं ,व्यापारियों की सुविधा के लिए अमृतसर और लाहौर में वीजा केंद्र खोलें।
bho_Deva hin_Deva hin_Deva